Tṣubb-d Rezqiya seg tecwawt n tezdayt. Tawtult tebda ajmaε deg yiɣsan n yemma-s yenceyyaren, teddem-d aɣezzfan seg-sen, tesres-it tama n teqcict. Teddem-d adɣaɣ, tebda taruẓi deg yiɣessan-nni-nniḍen, tekkes-d seg-sen adif, terra-t ɣer yiɣes-nni ɣezzifen, tefkayas-t i teqcict, ɣer taggara, tefka-yas gma-s, llufan-nni ;terra-yas-t gar tɣaltin-ines, tweṣṣa-tt : -Ḥess-iyi-d tura! Ad kem-weṣṣiɣ, meεna ɣur-m ad yi-txalfeḍ. Yemma-m tura temmut, wa d gma-m, Ɛli. Awi-t yid-m, d gma-m. Deg ubrid ara taɣeḍ, akken yebɣu yiɣzif, seččay-as cwiṭ cwiṭ n wadif, teqqareḍ :"A lxiṛ-iw, a rrebḥ-iw! Gma-inu yettzeɣɣid, gma-inu yettecmumuḥ! "